Paterna comença les auditories per controlar i revisar tota la gestió del PP des de 2007
07/09/2016

# Paterna comença les auditories per controlar i revisar tota la gestió del PP des de 2007

[![Imagen del Ayuntamiento de Paterna](/images/noticias/recurso/ayuntamiento4.jpg)](/images/noticias/recurso/ayuntamiento4.jpg)

07.09.2016

L'actual Executiu socialista vol conèixer com, en quin i de quina manera ha utilitzat el PP els diners de tots els paterners i paterneres

L'actual Executiu socialista ha començat els processos de licitació per revisar i analitzar en profunditat la gestió econòmica i l'ús dels diners públics que ha realitzat l'anterior equip de govern del PP i que ha desembocat en la fallida d'empreses públiques com SUMPA o Desarrollo Local de Paterna, el tancament del Centre d'Innovació per a la Infància o fins i tot la rescissió del contracte de la UTE que gestionava l'Escola Infantil Fuente del Jarro.

Des del principi, l'Executiu socialista no ha volgut mirar cap a un altre costat i ha seguit fiscalitzant la gestió del PP pel que, en breu, s'adjudicaran les auditories professionals que revisaran totes i cadascuna de les empreses depenents del consistori.

Davant la complicada situació en la qual l'anterior executiu ha deixat a aquestes entitats, moltes en processos de liquidació, i la seua repercussió a l'Ajuntament i en els paterners i paterneres, l'Alcalde de Paterna, Juan Antonio Sagredo considera fonamental l'anàlisi econòmic i financer que es va a dur a terme en GESPA per aclarir i controlar la gestió que el PP ha realitzat d'aquesta empresa pública des de 2007 fins a 2015, un estudi que l'equip de govern socialista també farà del consistori paterner.

I és que – tal com destaca Sagredo - “des de l'actual Executiu socialista, davant la situació econòmica que hem heretat del PP, estem fent verdaders malabares per gestionar el municipi, i amb tot això, s'ha augmentat la inversió al poble, complint amb totes les obligacions de pagament i disminuint el deute municipal en 1.380.579 euros en els primers 6 mesos de 2016”.

No obstant això, l'Alcalde ha recordat que “el malbaratament amb el qual el PP ha gestionat Paterna durant tots aquests anys provoca que, només de SUMPA, l'Ajuntament hereti un deute de més de 51 milions d'euros, xifra que supera el deute municipal actual de 38 milions d'euros”.

Davant aquesta situació, Juan Antonio Sagredo és contundent en afirmar que “anem a arribar fins al fons per conèixer què s'ha fet amb els diners de tots els paterners i paterners, com s'han utilitzat i en què”. De la mateixa manera, ha avançat que “davant qualsevol sospita d'irregularitat, tornarem a acudir als tribunals”, en referència al Cas Auditori pel qual l'ex alcalde de Paterna, Lorenzo Agustí ha estat recentment declarat culpable d'un delicte de prevaricació i condemnat a set anys d'inhabilitació especial per a l'exercici d'ocupació o càrrec públic per adjudicar de manera il•legal la contractació del Auditori de Paterna per 529.506,19 euros.